TARYBOS REGLAMENTAS (EB, EURATOMAS) Nr. 1945/2006
2006 m. gruodžio 11 d.
iš dalies keičiantis Reglamentą (EEB, Euratomas, EAPB) Nr. 495/77, nustatantį turinčių teisę gauti priemokas už reguliarius budėjimus pareigūnų kategorijas bei tokių priemokų skyrimo sąlygas ir dydžius
EUROPOS SĄJUNGOS TARYBA,
atsižvelgdama į Europos bendrijos steigimo sutartį,
atsižvelgdama į Europos Bendrijų pareigūnų tarnybos nuostatus ir kitų tarnautojų įdarbinimo sąlygas, nustatytas Reglamentu (EEB, Euratomas, EAPB) Nr. 259/68 (1), ypač į Tarnybos nuostatų 56b straipsnio antrą pastraipą,
atsižvelgdama į Komisijos pasiūlymą, pateiktą pasikonsultavus su Tarnybos nuostatų komitetu,
kadangi turėtų būti iš dalies pakeistas Reglamentas (EEB, Euratomas, EAPB) Nr. 495/77 (2), siekiant pritaikyti jį prie besikeičiančių Europos institucijų reguliaraus budėjimo paslaugų poreikių,
PRIĖMĖ ŠĮ REGLAMENTĄ:
1 straipsnis
Reglamentas (EEB, Euratomas, EAPB) Nr. 495/77 iš dalies pakeičiamas taip:
1)
1 straipsnio 1 dalies pirmoji pastraipa pakeičiama taip:
„Pareigūnai,
-
apmokami iš tyrimų ir investicijų biudžeto asignavimų ir dirbantys Jungtinio tyrimų centro padalinyje arba dalyvaujantys su juo netiesiogiai susijusioje veikloje, arba
-
apmokami iš einamojo biudžeto asignavimų ir įdarbinti dirbti su technine įranga ar ją prižiūrėti, arba dirbti saugos ir apsaugos departamente, kitoje tarnyboje, atsakingoje už saugą ir apsaugą, informacijos ir ryšių technologijos (IRT) paslaugų departamente, departamente, teikiančiame paramą Bendros užsienio ir saugumo politikos (BUSP) arba Europos saugumo ir gynybos politikos (ESGP) opreacijoms ar neatidėliotinų atvejų ir krizės koordinavimo veiksmams arba, tarnybose, kuriose egzistuoja patvirtintas tokių reguliaraus budėjimo paslaugų poreikis, kai tai susiję su įsipareigojimais pagal sukurtą mechanizmą, kuriuo visą parą užtikrinamas paslaugų teikimas valstybėms narėms,
turi teisę į priemoką, jei jiems tenka reguliariai budėti pagal Tarnybos nuostatų 56b straipsnį.“;
2)
3 straipsnis pakeičiamas taip:
„3 straipsnis
Kiekvienų metų balandžio mėn. Komisija pateikia Tarybai pranešimą dėl kiekvienos kategorijos pareigūnų ir tarnautojų, gaunančių išmokas, nurodytas šiame reglamente, skaičių, ypač atsižvelgiant į atvejus, kai išmokos buvo skirtos remiantis 1 straipsnio 1 dalies antros pastraipos nuostatomis.“
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. gruodžio 11 d.